## Pravilnik o izmjenama i dopunalna Pravilnika o pravima, uvjetima i postupku za ostvarivanje prava iz zdravstvenog osiguranja

### NN 27/1991 (11.6.1991.), Pravilnik o izmjenama i dopunalna Pravilnika o pravima, uvjetima i postupku za ostvarivanje prava iz zdravstvenog osiguranja

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 22. Statuta Republičkog fonda zdravstvenog osiguranja
i zdravstva Hrvatske ("Narodne novine" br. 48/90). Skupština
Republičkog fonda zdravstvenog osiguranja i zdravstva Hrvatske na 5. sjednici,
održanoj 27. svibnja 1991. godine, donijela je

## PRAVILNIK

### o izmjenama i dopunalna Pravilnika o pravima, uvjetima i postupku za ostvarivanje prava iz zdravstvenog osiguranja

Članak 1.

U Pravilniku o pravima, uvjetima i postupku za ostvarivanje prava iz
zdravstvenog osiguranja ("Narodne novine", br. 55/90 i 5/91),
u članku 7. stavki 1. na kraju rečenice briše se točka i dodaju riječi:
"ili do dana kad osiguranik navršava 40 godina staža osiguranja ili
65 godina života."

Članak 2.

U članku 25. na kraju stavke 2. briše se točka i dodaju rijeći: "pod
uvjetom da je osiguranik po toj osnovici bio zdravstveno osiguran najmanje
šest mjeseci". Iza stavka 2. dodaju se dvije nove stavke koje glase:
"Ako osiguranik nije bio zdravstveno osiguran po istoj osnovici u
trajanju od najmanje šest mjeseci, kao osobni dohodak za utvrđivanje osnovice
za naknadu, uzima se prosječna osnovica osiguranja na koju je bio prijavljen
u posljednjih šest mjeseci prije stjecanja prava na naknadu osobnog dohotka.
Ako se osnovica za naknadu ne može utvrditi prema odredbi stavke 3. ovoga
članka, kao osnovica za naknadu , uzima se prosječni osobni dohodak na
koji je osiguranik bin prijavljen u mjesecima, prije mjeseca stjecanja
prava za nanaknadu osobnog dohotka, odnosno, do dana stjecanja toga prava,
a koji ne može biti veći od dvostrukog iznosa zajamčenog osobnog dohotka
u Republici Hrvatskoj važećeg za mjesec koji prethodi mjesecu nastanka
privremene spriječenosti - nesposobnosti za rad osiguranika." U dosadašnjoj
stavki 3. koja postaje stavka 5. riječi "stavki 1. ovog članka"
zamijenjuju se riječima "ovom članku". ˇ

Članak 3.

Članak 35. mijenja se i glasi: "Kada se naknada osobnog dohotka
isplaćuje iz sredstava Republičkog fonda i iz sredstava osobe koja samostalno,
osobnim radom obavlja privrednu, odnosno neprivrednu djelatnost, te drugih
privatnih poslodavaca, za osiguranike - radnike zaposlene kod tih osoba,
visina naknade iznosi: - 80% od osnovice za naknadu, za prvih šest kalendarskih
mjeseci privremene spriječenosti - nesposobnosti za rad; - 90% od osnovice
za naknadu, od prvog narednog dana po isteku roka trajanja neprekidne spriječenosti
za rad iz alineje 1. ovog članka, za sve vrijeme trajanja te spriječenosti.
Iznimno od stavke 1. ovog članka, osiguraniku - radniku, kad je određen
za pratioca bolesnika upućenog na liječenje ili liječnički pregled u drugo
mjesto (članak 43. točka 4. Zakona), visina naknade iznosi l00% od osnovice
za naknadu za sve vrijeme trajanja privremene spriječenosti za rad."

Članak 4.

U članku 45. alineji 1. riječi "25" zamijenjuje se riječima
"50".

Članak 5.

Članak 56. mijenja se i glasi: "Naknada pogrebnih troškova pripada
u iznosu od 500,00 dinara."

Članak 6.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 502-01/91-01/75

Urbroj : 338-09-91-1

Zagreb, 27. svibnja 1991. god.

Predsjednik Skupštine Republičkog Fonda

**prof. dr. sci. Mate Granić, v. r.**

Pravilnik, NN 27/1991-766